Madaxweyne Daahir Rayaale oo hadalkiisa sii wataa waxa uu yidhi“Madaxtinimada waxa loo maraa ayaan anigu aaminsanahay mar kasta oo aan joogana aan u mari doonaa umadda iyo wada jirkeeda, wado kale oo loo mari doonaa ma jirto, wadada aan jeclahay inay saaxiibaday u maraana waataas, xisbiyada qaranka dhamaan waxaan u soo jeedinayaa inaan shuruurd la’aan isugu nimaadno danteena iyo taladeednana aan qabsano, dan aynaan ku kala maarmayn ayaa inaga dhaxaysa, hadaanu si xun iyo si wanaagsanba u wada joogno halkan ayaan wada joogaynaa, dadka halkan jooga ee Somaliland wakhtiga alle u qabtay ee suurta la afuufo ayuunbay ka dhamaanayaan, inta kale halkan ayay ku wada noolaan doonaan, waxaan anigu door bidayaa inay wanaag ku wada joogaan, wanaag inaan ku wada noolaano, waxaan qabaa inaan ku tartano wanaaga ee aynaan xumaanta ku tartamin, waxaan u soo jeedinayaa shacbiga Somaliland wax badan ayaa inoo qabsoomay, waxaas inoo qabsoomay in ninkasta oo shacbiga Somaliland ah uu gaadh ka hayo,waxa inaga dhaxeeya cid gaar u ilaalin karaysaa ma jirto, waajibka na saaran inaanu umadda isku hayno weeye, waanu isku haynaynaa intaanu isku haynayno laakiin shacbiguna run ahaantii waa inay nagula shaqeeyaan.
